cyanic-selkie/wikianc huggingface dataset:
Oslo domkirke
Kirkegården
Kirkegården ble nedlagt i 1808. Den høye kirkegårdsmuren ble imidlertid stående til 1819, da området nord og vest for kirken ble lagt til torget. I 1823 ble resten av kirkegården omgjort til park.
I perioden 1840 til 1859 ble Basarene og Brannvakten oppført i upusset rød tegl i nyromansk stil. Arkitekt for arbeidet var Christian H. Grosch.
Navnet «Kirkeristen» har sin bakgrunn i to rister som fra tidlig på 1700-tallet gikk gjennom muren og inn på kirkegården. Disse ristene skulle forhindre at dyr, særlig husdyr, kom inn på den daværende kirkegården. Ved risten i den sydlige enden av kirkegården var det en port, og ved den andre risten var det en liten bro som gikk fra dagens kryss Storgata/Dronningens gate og inn på kirkegården. Da kirkegården ble lagt ned mistet ristene sin funksjon, og de ble fjernet i forbindelse med byggingen av Basarene.
Pilotrulleum
Utseende
Middelsstore, lange og smale, brunsparglete praktbiller. Hodet er smalere enn pronotum, med ganske store fasettøyne, med en U-formet fure mellom disse. Pronotum er avrundet, nokså kort, med en krum tverrkjøl. Dekkvingene er lange og smale, med en skarp lengderibbe.
Young Sheldon
Young Sheldon er en amerikansk komedie-tv-serie laget av Chuck Lorre og Steven Molaro. Det er en spin-off prequel til The Big Bang Theory. Serien hadde premiere 25. september 2017 på CBS.
Oslo domkirke
Christian Muus (1694-1717)
Den første sognepresten i menigheten var Christian Muus (født i 1656, død i 1717), som var født i Christiania og utdannet ved Universitetet i København. Det var etter sigende Ulrik Fredrik Gyldenløves innflytelse som gjorde at Muus fikk en rask karriere og flere gode embeder. Han var prest i Vor Frelsers kirke i 7 år, fra 1694 til 1701, da han ble utnevnt til biskop i Ribe. Muus har skrevet verset som står på døren inn til prekestolen i domkirken. Han hadde det med å uttrykke seg på versefot.
Young Sheldon
Handling
TV-serien finner sted i slutten mot 1980-årene og begynnelsen av 1990-årene, og følger Sheldon Cooper som går på videregående skole i den fiktive byen Medford, Texas. Som en ni år gammel gutt (i den første sesongen) som går på videregående, forsøker han så godt han kan å passe inn i en en verden full av mennesker, inkludert hans egen familie og venner, som ikke helt vet hvordan de burde takle hans unike intellektuelle evner eller sosial udugelighet. Flere episoder gir muntlige eller skriftlige referanser til historiske eller pop-kulturelle begivenheter fra den aktuelle tidsepoken.
Pilotrulleum
Levevis
Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.
Oslo domkirke
Jacob Lodberg (1701-1707)
Jacob Lodberg (født i 1672, død i 1731) tok over embedet etter Muus og var da bare 29 år gammel. Han var ved kirken i Christiania i bare seks år, men rakk allikevel å gjøre seg bemerket. Lodberg stiftet Sagbankens fattighus, og han fikk også opprettet en fattigskole i byen.
Pilotrulleum
Utbredelse
Slekten er utbredt i Mexico.
Oslo domkirke
Nicolai Lumholtz (1774-1819)
Nicolai Lumholtz var stiftsprost i domkirken fra 1774 til han døde i 1819, i tilsammen 45 år. Lumholtz var en middelaldrende mann da han tiltrådte, og han satt i embedet til han var 90 år gammel. Arno Berg skriver at for samtiden så det ut som om han aldri ville dø. På den tiden Lumholtz overtok som prest i menigheten var den preget av frafall, og han klarte ikke å snu utviklingen, noe han innså selv. Lumholtz er den eneste som fremdeles ligger gravlagt utenfor kirken. Det ble gitt tillatelse til det selv om han døde etter at det ble innført forbud mot begravelser på området i 1805.
Wilhelm Andreas Wexels (1819-1866)
Wilhelm Andreas Wexels var prest i kirken fra 1819 til sin død i 1866, i 47 år. Han kom til kirken som kateket og ble etter hvert domprost. Wexels var en av de første teologene i Norge som hadde fått sin utdannelse ved det nye norske universitetet i Christiania.
Wexels anses som en norsk representant for N.F.S. Grundtvigs «glade kristendom», og han fikk også Grundtvig til å komme på besøk til Norge. Besøket ble svært populært og utviklet seg nærmest til et triumftog.
Organister
De første årene av menighetens liv sto det dårlig til med kirkemusikken. På papiret hadde Vår Frelsers kirke organist da den ble innviet i 1697, men vedkommende hadde aldri satt sine ben i kirken. Allerede i 1668 var Johan Utrecht utnevnt Christian Olsen Rode (1709-1721) til organist i Christiania, men han bodde i København. For å oppfylle forpliktelsene sine hadde han derfor sendt en vikar, Nicolaus Eliessøn også kalt Als til etternavn. De første årene hadde man heller ikke orgel; det kunne tas i bruk fra påsken 1702. Vikaren virket frem til 1707, da stillingen ble lyst ledig. Man var tydeligvis ikke fornøyd med han.
Den offisielle organistrekken telles gjerne fra Christian Olsen Rode, som ble ansatt i 1709 og hadde stillingen helt til 1721. Rode skal ha vært ved Nidarosdomen før han kom til Vår Frelsers kirke, men stiftsdireksjonen syntes ikke de hadde vært heldige med han heller.
Danske Johan Frederik Clasen ble kalt inn til stillingen av kommandanten på Akershus festning i 1721. Clasen var en kjent organist og orgelbygger i samtiden. Han likte seg i Christiania og innehadde stillingen som organist, og senere også kantor ved Katedralskolen, i over 40 år. Oslo domkirke hadde et nært samarbeid med Katedralskolen og fikk elevkor derfra i over 100 år. Flere av domkirkens organister fungerte også som kantor ved Katedralskolen.
Reeves Gabrels
Gabrels har gitt ut fire studioalbum under eget navn og på disse albumene medvirker gjesteartister som David Bowie, Charlie Sexton, Frank Black, Dave Grohl, Gary Oldman og Robert Smith.
Oslo domkirke
Organister
I årene 1769–1809 var Johan Christian Krøyer organist. Krøyer ga offentlige konserter og var i tillegg medlem av Det dramatiske Selskabs orkester.
Reeves Gabrels
Han ga i 1995 også ut den eksperimentelle jazzskiva A Night in Amnesia sammen med gitaristen David Tronzo. Han spilte også i band som Modern Farmer og The Bentmen som begge ga ut album med Gabrels som gitarist.
Oslo domkirke
Organister
I årene 1809–1828 var Fredrik Christian Groth domkirkens organist. Groth skal også ha vært en dyktig fiolinist og var stadsmusikant i tillegg til stillingen som organist. Han ga også privattimer, det er kjent at han underviste Waldemar Thrane. Allerede før Groth døde startet «Lindemandynastiet» med tre brødre i domkirken, ved at Frederik Christian Lindeman fungerte som vikar i 1820–1826.
Ærøya
Ærøya er ei øy utenfor Hisøy i Arendal kommune og en del av Raet nasjonalpark.
Reeves Gabrels
Gabrels har også laget filmmusikk og musikk til spillene Omikron The Nomad Soul og Deus Ex.
Oslo domkirke
Organister
Etter Groths død overtok Jacob Andreas Lindeman som organist i 1828. Han var da bare 23 år gammel. Han var opprinnelig utdannet teolog og da han fikk et presteembede i 1839 overtok broren Ludvig Mathias Lindeman året etter. L.M. Lindemans tid som organist i Vår Frelsers kirke ble en rik tid for kirkemusikken, både i kirken, byen forøvrig og landet som helhet. Lindeman var organist frem til sin død i 1887. Lindeman hadde et vidt virkefelt, han samlet blant annet folkemusikk og samarbeidet med Olea Crøger og Magnus Brostrup Landstad om utgivelsen av Norske Folkeviser.
Ærøya
Øya er ubebodd og har ikke rester etter bebyggelse. Øya var uten skog frem til barken «Iona» forliste ved Havsøya 3. desember 1909 på vei til Hisøy i ballast fra Göteborg. Kapteinen ombord på seilskipet, Johan Osmundsen, drev i land på Ærøya, og etter dette bestemte den daværende eieren av øya, minister Prebensen, at øya skulle beplantes med trær slik at skipbrudne kunne søke ly der ved forlis. Siden dengang har øya hatt furuskog.
Reeves Gabrels
Diskografi
Solo Med Modern Farmer Med Tin Machine Med David Bowie Samarbeidsprosjekter
Oslo domkirke
Organister
Etter Lindeman overtok Christian Cappelen, som i tillegg til å være organist var en kjent komponist som ga ut sanger, orgelpreludier og kantater. Han var også antagelig den første som startet med egentlige kirkekonserter i Norge. De siste tre årene av Cappelens funksjonstid virket også Johan Wilhelm Huus-Hansen som organist.
Ærøya
Ifølge Grimstad Adressetidende hadde gartner Mons Klingenberg Fuhr, Grimstad, i 1910 plantet 10 000 treårige furuer, 5 000 buskfuru og resten alminnelig furu på eiers regning. Ifølge avisen var øya kjøpt av amtmann (fylkesmann) Prebensen året før for å gjøre forsøk med beplantning. Prebensen og Fuhr inspiserte feltet i august samme år, og "Beplantningen viste sig at staa meget godt."
Oslo domkirke
Organister
I årene 1966–1982 var Rolf Kåre Karlsen kirkens organist, før han ble avløst av Terje Kvam. I 1984 ble det opprettet en ny organiststilling, og Kåre Nordstoga ble tilsatt som domkirkens andre organist. Domkirken fikk med dette to fast ansatte organister. Terje Kvam ble pensjonist i 2014.
Fra 2015 er Kåre Nordstoga og Marcus André Berg domkirkens to faste organister. Begge bærer tittelen domkantor.
Begivenheter i kirken
Etter unionsoppløsningen i 1905 har domkirken blitt benyttet av kongehuset til store offisielle begivenheter. En av de første festgudstjenestene foregikk imidlertid nesten hundre år tidligere, da Christian Frederik den 22. mai 1814 ble hyllet som det selvstendige Norges konge. Det finnes to beskrivelser av denne begivenheten: Christian Frederiks egne dagboksnotater og Claus Pavels omtale. Den nybakte kongens notater er fulle av begeistring, men Pavels er relativt lunken.
Den første store begivenheten etter at Norge ble uavhengig var det kongelige bryllupet mellom kronprins Olav og prinsesse Märtha av Sverige den 21. mars 1929. Paret ble viet av biskop Johan P. Lunde i nærvær av 1,600 inviterte gjester. De tre neste begivenhetene var kongelige bisettelser. Dronning Maud døde i London den 20. november 1938 og ble bisatt fra domkirken 8. desember 1938. Kronprinsesse Märtha døde 5. april 1954, 53 år gammel, og ble bisatt fra domkirken den 21. april 1954. 85 år gammel døde kong Haakon VII 21. september 1957 og hans bisettelse fant sted 1. oktober 1957.
Den 25. august 2001 giftet kronprins Haakon seg med Mette-Marit Tjessem Høiby i domkirken, og biskop Gunnar Stålsett forrettet.
Christer Francke
Christer Francke (født 18. juli 1969 i Bærum) er en tidligere norsk tennisspiller, og har siden 1999 vært kommentator i Eurosport. Han har også jobbet for NRK og Canal+/C More.
Oslo domkirke
Begivenheter i kirken
Etter terrorangrepene den 22. juli 2011 ble domkirken en nasjonal sørgeplass. Den 24. juli ble det avholdt en minnegudstjeneste der blant andre kongehuset og statsminister Jens Stoltenberg deltok. Samme dag hadde et «blomsterhav» dannet seg utenfor kirken fordi folk la ned hilsener og blomster for å minnes de døde. Fra 3. august til september 2011 samlet Oslo kommune inn 15 tonn blomster og 5 tonn brukte lys, hovedsakelig fra området utenfor kirken. Riksarkivet arkiverte tusener av hilsener. Blomsterhavet i 2011 var inspirasjonen for minnesmerket «Jernrosene» som ble avduket 28. september 2019. Minnesmerket består av et bed fylt av tusen håndsmidde jernroser laget av overlevende og etterlatte fra terrorangrepene den 22. juli 2011, samt støttespillere fra over 20 land. Rosene er samlet inn og arrangert av smeden Tobbe Malm, som tok initiativ til prosjektet i 2013.
Christer Francke
Francke jobbet i mange år som tennistrener for noen av Norges beste juniorspillere og var som spiller selv norgesmester (senior) i 1998 (single innendørs). Han var medlem av det norske Davis Cup-laget fra 1991 til 1993.
Ravn Ånundsson
Ravn Ånundsson (norrønt: Hrafn Ønundarson) er en av de tre hovedpersonene i Gunnlaug Ormstunges saga
Han presenteres som en svenskættet skald, og som en respektløs og hevngjerrig person. Når Ravn møter Gunnlaug Ormstunge, drar de til kong Olav og sier hvert sitt kvad til kongen. Ravn blir fornærma da Gunnlaug mener at Ravn sitt kvad ikke er godt nok. Ravn blir med dette Gunnlaugs rival. Som hevn reiser Ravn til Island og gifter seg med Helga, Gunnlaugs trolovede. Ravn blir utfordra av Gunnlaug til holmgang. Han får sin fot hugget av, og bryter lovnaden han gir Gunnlaug om å ikke skade ham. Ravn dør i holmgangen.
Huoshan
Huoshan (kinesisk: 霍山县; pinyin:  Huòshān Xiàn) er et fylke i provinsen Anhui i Folkerepublikken Kina. Det ligger i byprefekturet Lu'an.
Befolkningen var på 363,798 innbyggere i 1999.
I dette fylket ligger Foziling-demningen.
Samferdsel
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Mopti (band)
Mopti (etablert 2008 i Oslo) er en norsk jazz-band.
Storbritannia under VM i friidrett 1983
Storbritannia deltok under VM i friidrett 1983 (utendørs) fra 7. til 14. august 1983 i Helsingfors i Finland og tok sju medaljer under mesterskapet.
Guerrero metrostasjon
Stasjonens piktogram er en silhuett av Vicente Guerrero (1782-1831), en nasjonalhelt som deltok i Mexicos uavhengighetskrig, og refererer til at den tjener bydelen der den ligger.
Stasjonen ble åpnet 20. november 1970 på Linje 3, og 15. desember 1999 for Linje B.
Liga Nacional de Fútbol de Guatemala
Liga Nacional de Fútbol de Guatemala er den øverste ligaen i fotball i Guatemala. Ligaen spilles i halvsesonger, der høstsesongen kalles Apertura (åpning) og vårsesongen kalles Clausura (avslutning).
CONCACAF-ranking (2021)
''CONCACAF har ingen egen rangering, så lagene her er rangert etter Kickalgor.com sitt oppsett ved bruk av ELO-metoden. ''
Vinnere
A: Apertura C: Clausura R: Reordenamiento
Selevkos av Seleukia
Selevkos av Seleukia (født c. 190 f.Kr., fl. 150-tallet f.Kr.) var en hellenistisk astronom og filosof fra Seleukia ved Tigris, hovedstaden i Selevkide-riket, eller alternativt Seleukia ved Rødehavet. Han er best kjent som en forkjemper for heliosentrismen  og for sin teori om tidevannets opprinnelse.
Círdan
Círdan Skipsbyggeren (Círdan er sindarin for skipsbygger/skipssmed) er en fiktiv person fra J.R.R. Tolkiens fortellinger om Midgard. Han var en telerialv, en stor sjøfarer og skipsbygger og herre over Falas under mye av Ardas første tideverv. Círdan bar en av de tre alveringene, nemlig Narya, Ildens ring, Den røde ringen. Han gav den videre til Gandalv, som han mente var den viseste av trollmennene, da istarene først kom til Midgard (ca. 1050 i tredje tideverv).
Niehuisia
Niehuisia er en slekt av biller som hører til familien praktbiller (Buprestidae).
Utseende
En liten (ca. 5 millimeter), avlang, sylindrisk, mørkt bronseaktig glinsende praktbille. Antennene er noe sagtakkede. Hodet er rundet, pannen uten lengdefure, fasettøynene middels store og ovale.
Levevis
Biologien til denne arten er ukjent.
Utbredelse
Slekten er utbredt i det sørvestlige Middelhavsområdet (Tunisia).
Círdan
Ardas andre tidevervs begynnelse ble markert av at Círdan og Gil-galad grunnla havnene. Etter at han hadde fått ringen av Celebrimbor, dro han ut for å slåss mot Sauron i det siste forbundets krig. Gil-galad ble drept, og i det tredje tidevervet ble Círdan herre over Lindons alver. ´
Círdan hadde lovet Gandalv å bli i Midgard så lenge han ble der, og det løftet holdt han. Círdan dro til Aman i år 62 i det fjerde tidevervet sammen med den andre ringbæreren som var igjen, Samvis Gamgod, på det siste skipet som var bygd i Mithlond.
I Ringenes herre-filmene er Círdan såvidt med i den første og den tredje filmen, til tross for at han er en ringbærer.
Green Bay Packers i NFL-sesongen 2021
Green Bay Packers spilte i lagets 101. sesong i National Football League, 103. totalt og tredje under hovedtrener Matt LaFleur. Med en seier over Baltimore Ravens i uke 15 sikret Packers divisjonstittelen for tredje år på rad. Med en seier over Minnesota Vikings i uke 17 sikret Packers første seed i NFC, hjemmebane i sluttspillet og en bye i første runde. De ble også det første laget i NFLs historie til å fullføre tre sesonger på rad med 13 eller flere seiere. Packers’ sesong kom derimot til en brå stopp da de tapte mot Jimmy Garoppolo og San Francisco 49ers i divisjonsrunden. Dette var Packers’ fjerde nederlag mot 49ers i sluttspillet samt lagets fjerde nederlag i divisjonsrunden siden Aaron Rodgers ble startende quarterback. Rodgers ble utpekt til ligaens MVP for fjerde gang i sin karriere, og andre år på rad.
Draft
Noter/Bytter
Cypridinodes kornickeri
Cypridinodes kornickeri er en art i slekten Cypridinodes som er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Green Bay Packers i NFL-sesongen 2021
Nedskjæringer
Den 31. august 2021 ble spillerstallen kuttet til 53 spillere.
Til sæters
Til sæters er en norsk stumfilmkomedie fra 1924 regissert av Harry Ivarson (hans første norske film). Han skrev også manuset, som bygger på Claus Pavels Riis' syngespill Til Sæters : dramatisk Idyl med Sange fra 1850. Handlingen i syngespillet var svært tynn og tjente mest som et påskudd for å knytte sammen ulike danseopptrinn til framførelsen av kjente norske folketoner. Ivarson la derfor til flere personer i handlingen og litt mer intrige, men beholdt grunnstemningen til syngespillet.
Til sæters er et eksempel på den nasjonalromantiske filmsjangeren som ble populær i Norge i 1920-årene.
Green Bay Packers i NFL-sesongen 2021
Terminliste
Merk: Divisjonslag er i fet tekst.
Til sæters
Innspillingsfakta
Filmen ble spilt inn i Østre Slidre og på Norsk folkemuseum på Bygdøy.
Handling
En enke på en storgård har to døtre hun håper på å få giftet bort. Ragnhild, den ene av døtrene er tenkt giftet med bygdas skolemester, men hun er glad i den fattige bondegutten Asmund. Asmund gir Ragnhild et sølvkors, som skolemesteren stjeler, og Ragnhild prøver i fortvilelse å unngå Asmund, som tror at Ragnhild flørter med rikmannssønnen Halvor. Etter mange forviklinger kommer sølvkorset til rette igjen, skolemesteren får sin straff, Ragnhild og Asmund får hverandre. I tillegg viser det seg at Halvor liker Sigrid og det blir dobbeltbryllup.
Wan Chai-distriktet
Wan Chai (kinesisk: 灣仔區) er ett av atten distrikter i Hongkong. Det befinner seg nord på Hongkongøya. Det er et velstående distrikt hvor beboerne har høy gjennomsnittsinntekt.
Wan Chai-distriktet omfatter områdene Wan Chai, Wan Chai North, Causeway Bay, Happy Valley, Jardine's Lookout, Stubbs Road, Wong Nai Chung Gap og Tai Hang.
Green Bay Packers i NFL-sesongen 2021
Uke 16: mot Cleveland Browns
Christmas Day games
Cypridinodes kornickeri
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Shou
Shou (kinesisk: 寿县; pinyin:  Shòu Xiàn) er et fylke i provinsen Anhui i Folkerepublikken Kina. Det ligger i byprefekturet Lu'an.
Befolkningen var på 1,242,674 innbyggere i 1999.
Historie
Shou, tidligere kjent under navnene Shouchun (壽春) og Shouyang (壽陽), var den fjerde hovedstad for oldtidsstaten Chu fra 241 f.Kr., etter at staten Qins hær hadde rasert den tidligere hovedstad Chen (陳/陈). Kong You av Chu ble begravd i Shou fylke, men hans grav ble plyndret og ødelagt av krigsherrer i 1930-årene.
Kulturminner
Quebeiirrigasjonsdiket (Quebei, 芍陂) – også kjent som Anfengdiket (Anfeng tang, 安丰塘) -, restene etter Chu-byen Shouchun (Shouchun cheng yizhi, 寿春城遗址) fra de stridende rikers tid og Shous gamle bymur (Shouxian gu chengqiang, 寿县古城墙) er oppført på Folkerepublikken Kinas liste over kulturminner.
Luciano Savorini
Luciano Savorini (født 3. oktober 1885, død 30. oktober 1964) var en italiensk sportsutøver som deltok under de olympiske leker både i 1908 i London og i 1912 i Stockholm Savorini ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Havsøya
Havsøya er en øy utenfor Hisøy i Arendal kommune og en del av Raet nasjonalpark.
Øya er en tidligere uthavn og var viktig for seilskipsfarten og trelasthandelen fra 1500-/1600-tallet.
Rett på utsiden av øya ligger vraket av barken «Iona», som forliste der 3. desember 1909 på vei til Hisøy i ballast fra Göteborg. Flere av mannskapet fikk reddet seg i land på øya.
Arena da Baixada
Arena da Baixada, offisielt Estádio Joaquim Américo Guimarães og mellom 2005 og 2008 kjent som Kyocera Arena, er et fotballstadion i Curitiba i delstaten Paraná i Brasil. Stadionet eies av Clube Atlético Paranaense, som også spiller sine hjemmekamper der. Stadionet hadde før oppussing plass til 25 180 tilskuere, men har etter ferdigstilling plass til nærmere 42 000 tilskuere. Arena da Baixada er et av tolv stadioner som skal brukes under VM i fotball 2014.
Stadionet ble bygget på stedet hvor det tidligere fantes et våpenlager for Brasils hær, og tilhørte Internacional FC fra begynnelsen til 1924, da laget slo seg sammen med América FC til CA Paranense. I 1970 ble stadionet stengt, men det gjenåpnet i 1984. Mot midten av 1990-tallet ble det bestemt at det skulle bygges et nytt stadion, og stadionet ble revet i 1995−1996. Det nye stadionet stod klart den 24. juni 1999.
Da det ble bestemt at Arena da Baixada skulle være et av spillestedene under fotball-VM, måtte tilskuerantallet utvides fra 25 180 til omtrent 42 000 for å imøtekomme FIFAs krav, og FIFA selv opererer med en tilskuerkapasitet på 41 456.
Oppussingen tok tid, og FIFAs generalsekretær Jerome Valcke la den 21. januar 2014 press på byggerne før han ville godkjenne at stadionet skulle være med i fotball-VM innen den 18. februar. Den 21. februar 2014 bekreftet Valcke at Baixada var en av vertsbyene.
Norbert Szabián
Norbert Szabián (født 24. september 1982) er en ungarsk skytter som konkurrerer i rifle.
Han representerte Ungarn under Sommer-OL 2016 i Rio de Janeiro, der han ble nummer 40 i 50 meter liggende.
Ji Pengfei
Ji Pengfei (kinesisk: 姬鵬飛, pinyin: Jī Péngfēi; født 2. februar 1910 i Linyi i prefekturet Yuncheng i provinsen Shanxi i Kina, død 10. februar 2000) var en politiker i Folkerepublikken Kina. Han var landets ambassadør i DDR fra 1950 til 1955, og Kinas utenriksminister fra 1974 til 1976.
Ji Pengfei fortsatte som et ledende medlem av kommunistpartiet, med høy anseelse også etter kulturrevolusjonen.
Mini-Neptun
Mini-Neptun er en klasse av eksoplaneter som har en masse som er betydelig lavere enn massen til Neptun og Uranus i vårt solsytem, men som ellers ligner på Neptun med deres tykke atmosfære. Det er mulig de har en tykk atmosfære av hydrogen og helium øverst og dype hav av vann, ammoniakk, og tyngre stoffer under, men dette er ikke kjent med sikkerhet.
De skiller seg fra de terrestriske «super-jordene» som består av stein.
Paulinho Paiakan
Paulinho Paiakan, eller Benkaroty Kayapó, på portugisisk best kjent som Paulinho Paiacã, (født kanskje i 1953 i delstaten Pará i Brasil, død 16. juni 2020 i Redenção i Pará) var en leder for kayapofolket, en indianerstamme i Brasil. Han ledet kayapoene i deres protester mot ødeleggelsen av Amazonasregnskogen.
Engasjement for indianerne og for regnskogen
Paiakan ble engasjert av den brasilianske regjering i 1971 for å underlette byggingen av veisystemet Transamazônica gjennom kayapoenes land.
Stammen, på portugisisk også kjent som caiapó, er spredt over et enormt område i de brasilianske delstater Pará og Mato Grosso, sør for Amazonas og langs elven Xingu og dens sideelver. Dette har også gitt dem tilnavnet xingustammen.
Så snart Paiakan fikk personlig innblikk i prosjektets karakter, sluttet han i den jobben og begynte å mobilisere sitt folk mot prosjektet. Han fikk med seg en utbrytergruppe fra sin hjemlandsby og grunnla en ny landsby ved navn A-ukre, og derfra begynte han å fastholde på videotape ødeleggelsen av regnskogen og kayapoenes tradisjoner.
Verdensbanken bekjentgjorde etter kampanjene, og etter protester i Altamira, at den ikke ville innvilge Brasil noe lån for dette prosjektet.
I 1991 mottok Paulinho Paiakan Bruno Kreiskys menneskerettspris for sitt engasjement.
Voldtektssak
I 1992 ble Paiakan anklaget for voldtekt og seksuell mishandling av en hvit kvinne som han hadde engasjert som privatlærer for hans barn. Han ble frikjent i 1994, men i en ny rettssak i 1999 ble han funnet skyldig og dømt til seks års fengsel. Affæren stigmatiserte ikke bare Paiakan, men rammet også den urfolksbevegelsen der han var blitt en sentral skikkelse.
Død
Paulinho Paiakan døde 16. juni 2020 på Hospital Público Regional do Araguaia i Redenção i delstaten Pará, der han var blitt innlagt med COVID-19.
Sykling under Sommer-EYOF 2019
Sykling under Sommer-EYOF 2019 ble arrangert fra 23. til 25. juli 2019 i Baku i Aserbajdsjan.
Kilder
Resultater:
Cypridinodes parallax
Cypridinodes parallax er en art i slekten Cypridinodes som er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Anopliomorpha
Anopliomorpha er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, mørkt brunlige til svarte trebukker. Antennene er nokså tynne og omtrent så lange som kroppen. Pronotum er rundet, litt lengre enn bredt, dekkvingene jevnbrede. Beina er forholdsvis korte.
Levevis
Larvene lever i kvister av løvtrær.
Utbredelse
Slekten er utbredt fra Arizona i nord til Costa Rica i sør, også på noen av øyene i Karibia.
Adolfo Tunesi
Adolfo Tunesi (født 27. august 1887, død 29. november 1964) var en italiensk sportsutøver som deltok under de olympiske leker både i 1908 i London og i 1912 i Stockholm.
Tunesi ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag. I den individuelle konkurransen i mangekamp kom Tunesi på tredjeplass.
Ahmed Darwish
Ahmed Darwish (født 2. juni 1981) er en egyptisk skytter som konkurrerer i rifle.
Han representerte Egypt under Sommer-OL 2016 i Rio de Janeiro, der han ble nummer 42 i 50 meter liggende.
Gullbringusýsla
Gullbringusýsla er et fylke på Island. Den befinner seg i regionen Suðurnes. Fylkets byer er Reykjanesbær, Garður, Sandgerði, Vogar og Grindavík. De mest kjente stedene i fylket er Keflavík internasjonale lufthavn og Den blå lagune.
Paolo Salvi
Paolo Salvi (født 22. november 1891, død 12. januar 1945) var en italiensk sportsutøver som deltok under de olympiske leker både i 1912 i Stockholm og i 1920 i Antwerpen.
Salvi ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag. Åtte år senere, under OL 1920 i Antwerpen vant han sin andre olympiske gullmedalje, også denne gangen i mangekamp for lag.
Han deltok også under VM i 1911 i Torino, der han fikk sølv i bøylehest og bronse i skranke.
Byråsjef
Byråsjef er tittelen til lederen for et departementskontor eller for et kontor i en større statsinstitusjon. Byråsjefen er underordnet ekspedisjonssjefen og eventuell avdelingsdirektør eller underdirektør i den hierarkiske oppbygningen av departementene. Etter en omorganisering i forvaltningen er tittelen nesten gått helt ut av bruk i departementene.
Byråsjef er en embetsstilling som innebærer at man utnevnes av Kongen i statsråd.
Uavhengige bygninger
En uavhengig bygning er uavhengig fra nesten alle typer av infrastruktur (iallfall i teori). Noen av de typene av infrastruktur som husene skal være uavhengig fra er elektrisitet og vanntilførsel, kloakksystemer, kommunikasjonssystemer å av og til offentlige veinett.
En av fordelene med denne typen bygg er at det er mye mindre miljøforurensning, økt sikkerhet og lave vedlikeholdsutgifter. Et annen fordel med uavhengig bygning er at vist det er en naturkatastrofe så kan du klare deg veldig enkelt i den bygningen.
Mahmood Haji
Mahmood Haji (født 11. mars 1991) er en bahrainsk skytter som konkurrerer i rifle.
Evarcha
Evarcha er en slekt av edderkopper i gruppen hoppeedderkopper (Salticidae). Evarcha arcuata er vanlig i store deler av Norge.
Utseende
Evarcha artene er generelt små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti (forkropp), kalt prosoma eller cephalothorax. Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Disse edderkoppene skiller seg ut ved at de har evnen til i en viss grad å fokusere blikket.
Systematisk inndeling med europeiske arter
Slekten Evarcha er en gruppe som består av 76 arter i verden. I Norge er det registrert 2 arter.
Bjarni Mark Antonsson
Bjarni Mark Antonsson Duffield (født 27. desember 1995 i Fjallabyggð) er en Islandsk fotballspiller som spiller for.
Faouzi Ghoulam
Han har tidligere spilt for den franske klubben Saint-Étienne. Han har 8 brødre og 2 søstre. En av brødrene hans er terrengløper og representerte Frankrike i IAAF World Cross Country Championships i 2004.
Landslaget
Den 26. mars 2013 debuterte han for det algirske landslaget i en VM-kvalifiseringskamp mot Benin, en kamp de vant 3-1. Han ble tatt ut i den algirske troppen til både Afrikamesterskapet 2013 og fotball-VM i Brasil 2014.
Meritter
Saint-Étienne
Napoli
Catalogue of Life
Catalog of Life (COL) er et internasjonalt samarbeid som samler innsatsen og bidragene fra taksonomer og informatikere fra hele verden. COL tar sikte på å møte behovene til forskere, beslutningstakere, miljøforvaltere og den bredere offentligheten for en konsistent og oppdatert liste over alle verdens kjente arter. COL støtter også de som trenger å administrere sin egen taksonomiske informasjon og artslister.
COL ble opprinnelig etablert som et partnerskap mellom Species 2000 og Integrated Taxonomic Information System (ITIS) den 21. juni 2001, men nylig har partnerskapet også blitt styrket gjennom involvering av Global Biodiversity Information Facility (GBIF). Per mai 2021 omfattet COLs database 1,908,823 arter.
Viktigheten av vitenskapelige navn
Når vi studerer og forstår naturen, trenger vi måter å kommunisere hvilke organismer som tilhører samme gruppe. Navnene vi gir til arter er et grunnleggende verktøy som lar oss referere til disse enhetene av biologisk mangfold. Å kjenne navnet på en art låser opp alt som har blitt lært om dens biologi, distribusjon og relevans for menneskeheten. Vår kunnskap om verdens arter er fortsatt ufullstendig, men hundretusenvis av forskere har jobbet over århundrer for å bygge denne kunnskapen og gi navn til artene de har registrert. Hver dag fortsetter taksonomer å publisere nye vitenskapelige navn og forbedrer vår forståelse av verdens arter.
Utfordringen med vitenskapelige navn
Etter mer enn 260 års innsats med å bygge på grunnlaget lagt av Linné, kjenner forskerne for tiden til rundt to millioner arter, men antallet publiserte vitenskapelige navn er mye høyere. Når taksonomer reviderer sin forståelse av hver gruppe av organismer, tolker de tidligere publiserte artskonsepter på nytt og kartlegger eksisterende navn mot settet med arter de anser som gyldige.
Arter og vitenskapelige navn
Før man bruker COL, er det nyttig å forstå det grunnleggende om hvordan arter navngis og hvordan taksonomer arbeider med vitenskapelige navn. De samme prinsippene gjelder for de vitenskapelige navnene som er gitt til andre taksonomiske enheter (taxa) som riker, familier og slekter.
Taksonomer studerer variasjonen mellom individuelle organismer innenfor deres interessegruppe og søker å tolke dette som et resultat av evolusjon. Viktigst, taksonomer tar sikte på å tilordne organismer til arter og andre navngitte taxa. I de fleste tilfeller vil en taksonom navngi en ny art når de finner et sett med beslektede individer som ikke fritt blander seg med individer av noen annen art. I mange tilfeller vil slike avgjørelser være svært komplekse og kan bruke ulike kriterier, men målet er alltid å gjenkjenne arter som virkelig er forskjellige fra andre.
Regler for å lage nye artsnavn
Det er etablert regler (koder) for formelt å opprette nye navn på arter i hvert rike. Ansvarlig for reglene er:
Giulio Giorello
Giulio Giorello (født 14. mai 1945 i Milano, død 15. juni 2020 i Milano) var en italiensk filosof, matematiker og epistemolog.
Catalogue of Life
Regler for å lage nye artsnavn
Hver av disse kodene gir reglene for gyldig publisering av nye navn på organismer innenfor dens virkeområde. Taksonomer er ansvarlige for å følge disse reglene. Hvis reglene følges riktig, legges det nylig publiserte vitenskapelige navnet til litteraturen og blir tilgjengelig for fremtidige forskere å bruke. Det finnes også regler for å håndtere visse feil i praksis eller for å undertrykke navn som er problematiske. Prosessen som følger disse semi-juridiske reglene for navngivning av organismer blir referert til som nomenklatur, som ikke bør forveksles med taksonomi.
Informasjon assosiert med vitenskapelige navn
Hver publikasjon som inneholder nye artsnavn må inneholde beskrivende informasjon for å skille hver art fra andre i gruppen. Den må også identifisere et eksemplar som vil fungere som typen for arten. Uansett hvor mye fremtidige forskere endrer sin forståelse av evolusjonen og klassifiseringen av den aktuelle taksonomiske gruppen, vil artsnavnet alltid forbli assosiert med typeprøven. Publikasjonen må også plassere den nye arten i en slekt for å vise hvordan den er i slekt med andre arter. Hver slekt vil selv bli plassert innenfor en serie av mer omfattende høyere rangerte taxa. Hvis disse plasseringene er riktige, vil hvert høyere rangert takson inkludere alle arter som deler en suksessivt eldre felles stamfar. Under de fleste nomenklaturkodene får arter et binomialt navn som inkluderer slektsnavnet som dens første del og en særegen spesifikk epitet som den andre. Dette er imidlertid ikke tilfellet for virusnavn.
Giulio Giorello
Liv og virke
Giorello tok eksamener i filosofi (1968) og matematikk (1971) ved universitetet i Milano. Der studerte han under filosofen Ludovico Geymonat. Han underviste deretter i fysikk og naturvitenskaper ved universitet i Pavia, universitetet i Catania, universitetet i Insubria og universitetet i Milano. Giorello var professor oi filosofi of vitenskap ved universitetet i Milana; han var også president for SILFS (Det itanieske sekskap for logikk og vitenskapsfilosofi). Han redigerte serien "Scienza e idee" av Raffaello Cortina Editore og var medarbeider i kultursidene av avisen Corriere della Sera.
Stafett-NM på skøyter junior 1987
Stafett-NM på skøyter junior 1987 ble avholdt på Prestberget idrettsanlegg, Sand i Nord-Odal 2. og 3. februar 1987. Tekniske arrangører var Sand Idrettsforening og Kongsvinger Idrettslag. Damene konkurrerte den 2. februar og herrene den 3. februar.
Norgesmestere for damer ble Idrettsforeningen Fram som stilte med Lene Håkonsen, Janne Bogstrand og Heidi Skjeggestad på laget, og for herrer ble det Hortens Skøiteklub som stilte med Rune Aslesen, Geir Dåstøl og Trond Dahl Hansen på laget.
Giulio Giorello
Liv og virke
I 2010 uttrykte Giorello sitt ateistiske syn i arbeidet ''Senza Dio. Del buon uso dell'ateismo'', men senere i livet uttrykte han en agnostisk tankegang.
Giorello døde i Milano den 15. juni 2020 av covid-19. Tre dager før sin dsød giftet han seg med sin livsledsagerske Roberta Pelachin. Giorellos siste litterære arbeide, som ble ferdig kort før hans død, handlet kampen mot Covid-19.
Catalogue of Life
Organisering av data på navn og arter
COL samler informasjon som oppsummerer nomenklaturelle handlinger (publiserte navn, vedtak om tvilsomme navn osv.) og taksonomiske vurderinger (vedtak om å synonymisere artsnavn, endringer i klassifisering osv.) og organiserer det som en offentlig ressurs. Når COL er komplett for en gitt gruppe, kan en bruker finne alle publiserte vitenskapelige navn for gruppen, og om moderne taksonomer ser hvert av disse historiske navnene som et akseptert navn eller som et synonym for en annen art. Gjennom ChecklistBank gir COL også tilgang til et bredt spekter av historiske, regionale eller andre taksonomiske synspunkter på de samme navnene.
Fakta og hypoteser
Skillet mellom nomenklatur, som den formelle prosessen for å publisere navn, og taksonomi, som pågående forskning på forholdet mellom organismer og hvordan de bør grupperes i taxa, er viktig.
Selv om det finnes feil i databaser, omfatter informasjon om et publisert navn (nomenklatur) et sett med verifiserbare objektfakta (en gitt forfatter publiserte navnet på en bestemt side i en gitt publikasjon, osv.). Dette betyr at en enkelt database nøyaktig kan inneholde alt vi trenger å vite om alle navn publisert under en hvilken som helst kode. COL samarbeider med sentrene som søker å vedlikeholde slike databaser for hver kode, kjent som nomenklatorer. Disse inkluderer ZooBank for dyrenavn, International Plant Name Index for plantenavn og Index Fungorum for soppnavn. COL ønsker ikke å opprettholde en egen versjon av nomenklaturdataene for hvert rike og jobber med disse partnerne for å forbedre en enkelt database som det offisielle sannhetspunktet for denne informasjonen.
På den annen side, når taksonomer bestemmer hvordan de skal representere variasjonen innenfor en hvilken som helst taksonomisk gruppe som et sett med navngitte arter og en klassifisering, er disse avgjørelsene hypoteser som kan oppdateres over tid etter hvert som nye bevis dukker opp eller når fremtidige forskere tolker bevisene på nytt. Dette betyr at ulike taksonomer kan lage alternative artslister for samme gruppe. Selv om nomenklatorene kan ha som mål å bli endelige og faktisk nøyaktige databaser for navn, er det ikke mulig å levere en slik database for artsbegreper. Catalog of Life jobber med taksonomiske samfunn for å utvikle og ta i bruk moderne konsensusbaserte artslister for hver taksonomiske gruppe.
Behovet for globalt unike identifikatorer
I en studie publisert i 2011 argumenterer en gruppe forskere for behovet av å legge til globalt unike identifikatorer til Catalog of Life. De hevder at effektiviteten av bruken av databasen hindres av variasjon i individers meninger og forståelse av disse vilkårene, faktisk, i noen tilfeller vil mer enn ett navn ha blitt brukt for å referere til den samme organismen. Dette betyr at det er ønskelig å kunne gi unike etiketter til hvert av disse ulike konseptene i katalogen og å kunne bestemme hvilke konsepter som brukes i andre systemer, slik at de kan assosieres med konseptene i katalogen. Ikke bare er dette nødvendig, men det er også nødvendig å kjenne til sammenhengene mellom alternative konsepter som forskere kan ha brukt, da disse bestemmer hva som kan utledes når data assosiert med relaterte konsepter blir behandlet. En ytterligere komplikasjon er at selve katalogen utvikler seg etter hvert som vitenskapelig mening endres på grunn av en økende forståelse av livet.
Forskerne beskriver videre hvordan de tenker seg såkalte Life Science Identifiers (LSID) som globalt unike identifikatorer i Catalog of Life, som forklarer hvordan kartleggingen til artsbegreper utføres, hvordan konsepter er knyttet til spesifikke utgaver av katalogen, og hvordan Taxon Concept Schema er tatt i bruk for å uttrykke informasjon om konsepter og deres sammenhenger.
Kim Hyeon-jun
Kim Hyeon-jun (født 18. oktober 1992) er en sørkoreansk skytter som konkurrerer i rifle.
Han representerte Sør-Korea under Sommer-OL 2016 i Rio de Janeiro, der han ble nummer 11 i 10 meter luftrifle.
Fager er lien
Handling
I ei hytte på åsen bor Aase sammen med sin morfar. Hun synes at livet er trist og fattig. Det beste hun vet er å sitte ved skumringen og drømme. Aase er glad i Kaare som arbeider på et stort gods i nærheten. Godseier Fredrik-August Reventlow er også interessert i Aase og gir ikke opp, tross at hun har avvist hans invitasjoner. Fredrik-August arrangerer en fest på godset og Aase serverer. Hun blir antastet av godseieren og føder senere et barn.
Merknad
Før filmen ble vist ble seks meter med dansing klipt vekk.
Filmen i dag
Den er gått tapt.
Lucas Kozeniesky
Lucas Kozeniesky (født 31. mai 1995) er en amerikansk skytter som konkurrerer i rifle.
Han representerte USA under Sommer-OL 2016 i Rio de Janeiro, der han ble nummer 21 i 10 meter luftrifle.
Under Sommer-OL 2020 i Tokyo som ble arrangert i 2021, ble han nummer 6 i 10 meter luftrifle og tok sølv i lagkonkurransen.
Rochus av Montpellier
Rochus (engelsk og fransk: Roch; spansk og portugisisk: Roque; italiensk: Rocco; født omkring 1295 i Montpellier i kongeriket Mallorca, død 16. august 1327 samme sted) var en bekjenner. Han venereres som helgen i den katolske kirke.
Den hellige Rochus er for sin oppofrende pleie av pest syke vernehelgen mot smittsomme sykdommer. Han er også vernehelgen mot hundegalskap og for folk som er blitt ofre for falske anklager.
Biografi
Han pleide de syke under en pest i Italia. Det er omtrent det eneste vi vet sikkert om ham. Resten av hans biografi stammer fra 1400-tallet, og den er temmelig oppspedd med legender. Det heter for eksempel at han ble født med et rødt kors på brystet som fødselsmerke, og at han kom fra en velstående familie.
Hans minnedag er den 16. august, og hans navn står i Martyrologium Romanum. Dagen er også avmerket på den norske primstaven. I noen områder ble han regnet som en av De fjorten nødhjelperne, men han står ikke på den mest alminnelige listen.
Rochus' biografi ble skrevet av den venetianske humanist og politiker Francesco Diedo i 1478. Hans kult svant hen på 1500-tallet, men ble reddet av pavelig godkjennelse av et officium for eneboerhytter og kirker som var viet til ham. Kulten ble gjenopplivet på 1800-tallet under katastrofale utbrudd av kolera.
I kunsten avbildes han gjerne som en ung pilegrim eller som en syk mann, ofte med en pestbyll på foten, sammen med en hund, som gjerne har et brød i munnen. Han avbildes også idet han får besøk av engel mens han ligger blant de pestrammede. Han er en av de mest populære skytshelgenene mot pest, spesielt i Frankrike, Tyskland og Italia. Forfatteren Albert Camus hadde heller ikke glemt ham: I sin roman La Peste (1947) lar han befolkningen i den pestrammede byen han skildrer avholde en stor prosesjon med en statue av Saint-Roch. Som pesthelgen avbildes han også sammen med den hellige Sebastian.
Umberto Zanolini
Zanolini ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Paul is dead
«Paul is dead» er en konspirasjonsteori eller myte om at Paul McCartney døde i en bilulykke og ble erstattet av en dobbeltgjenger som lignet veldig på ham, og fikk plastisk kirurgi for å bli prikk lik Paul. Alt dette ble angivelig gjort, og skjult for publikum, for at The Beatles ikke skulle tape penger. Teorien ble først presentert for et større publikum 21. oktober 1969, med utgangspunkt i en artikkel i en studentavis i Iowa 17. september 1969.
Forskjellige teorier
Det hevdes at man finner spor om McCartneys angivelige død hvis man spiller mange av sangene som The Beatles har laget baklengs, samt at spor er skjult på flere av coverne. Den mest kjente historien om hans angivelige død er at han døde onsdag 9. november 1966, klokken fem. Dette skal ha skjedd mens Paul McCartney jobbet med Beatles-albumet Sgt. Pepper's Lonely Hearts Club Band. Han skal ha stormet ut av studio under innspillingen og kjørt avgårde med sin Austin-Healey som han angivelig skal ha krasjet i en lyktestolpe med. En «begravelse» ble holdt senere, noe man kan se på coveret til albumet Abbey Road, der medlemmene av Beatles sine klær gir hint. John Lennon har kun på seg hvite klær, som en prest. Ringo Starr har på seg en svart dress og blir tolket som begravelsesagenten eller de sørgende. Paul McCartney (den påståtte avdøde) hadde på seg en blå dress, var barføtt og gikk i utakt med de andre. George Harrison gikk i en blå oladress som en graver. De som tror på denne myten mener at Paul McCartney ble byttet ut med enten William Shears Campbell, Billy Shears (Navnet på lederen av Sgt. Pepper's Lonely Hearts Club Band), William Sheppard (Basert på inspirasjonen til sangen «The Continuing Story of Bungalow Bill» eller en annen kombinasjon av navnene. På albumcoveret til Magical Mystery Tour som ble sluppet i 1967, er de fire medlemmene utkledd som dyr. På første rad ser vi en svart hvalross, som i flere arktiske kulturer regnes som en symbol for død. Albumet har også en sang med navn «I am the Walrus». Selv om det var John Lennon som sang denne sangen, synger han senere i «Glass Onion» fra albumet The Beatles (White Album): «Well here's another clue for you all. The walrus was Paul.»
Tilhengere av konspirasjonsteorien har analysert Beatles-sangene: